Jy is hier > Oorde > Gauteng > Country Park
View Country Park in a larger map
TEL: 071 694 7030 of 083 256 7000
GPS: S26 3.274 E27 52.525
Country Park is 'n ideale oornag stopplek vir internasionale toeriste en Suid Afrikaners. Die park sorg vir 'n opregte ontspannende gevoel in die hartjie van 'n besige Afrika stad.
Vanaf die N1 Hoofweg (Roodepoort/Bloemfontein), neem die Beyers Naude Rylaan afrit. Reis in 'n westelike rigting, weg van Johannesburg na Honeydew/Muldersdrift vir 10.5km, gemeet vanaf die middel van die N1 Hoofweg brug tot by ons afdraai, Incolae Weg. (Jy gaan verby Life Style, Honeydew Ferreira's, Honeydew Toyota Trok Divisie, 'n Caltex Motorhawe en oor Peter Weg).
Nadat jy oor die Peterwegkruising is, draai links by die 2de straat, Incolaeweg, tussen Edon Traders en 'n plaaslike supermark. Ry vir ±900m aan in Incolaeweg, waar jy Country Park se ingang sal kry aan jou linkerkant.
Ons karavaan en kampstaanplekke is geskik vir die oornag reisiger, familie of klub en groep byeenkomste. Elke grasbedekte staanplek het 'n 15amp krag- en waterpunt. Private piekniek of braai area's. Ons netjiese ablusieblok bied die volgende fasaliteite aan: familie badkamers, mans- en dames storte en toilette asook 'n opwas area en wasgoedlynne.
In die middle van ons karavaan / kampstaanplekke is 'n lapa opgerig met afrol kante vir beskerming teen gure weer, 'n beskutte kaggel, mobiele braai's en klip vuurputte, yskas water- en kragpunte vir 'n welverdiende kuier saam vriende en familie. Besprekings noodsaaklik.
Besigtig ons verskeie wildsoorte en asemrowende panoramiese uitsig van die omringende koppies en berge van die Witwatersrand & Magalies Meander. Vir die meer avontuurlustige vakansieganger is daar veel te doen in die nabyheid, van grotverkenning tot warm lugballon ritte, staproetes tot perdry, helicopter vliegtoggies tot Canopy" toere. Vir die wat net wil ontspan is daar verskeie gesondheids spa's in die omgewing om ontslae te raak van al die stress wat die stadslewe aanvuur. Country Park is sentraal geleë en die omgewing bied niks minder as 24h vermaak, 7 dae 'n week aan. Die diversiteit van die omgewing is oneindig en sorg vir vele ure van pret en plesier.